ועדת המשנה של ועדת העלייה, הקליטה והתפוצות לסיוע בדיור ודיור ציבורי לעולים, כנסת 25, פרוטוקול מספר 8, 2023-07-13 00:00

זאב אלקין: שלום לכולם, אנחנו פותחים, כרגע, את הסיור של ועדת המשנה של ועדת העלייה והקליטה, שעוסקת בנושא סיוע לדיור ולדיור ציבורי

זאב אלקין:       אנחנו קיימנו, בפועל, שני דיונים בכנסת על הסוגייה הזו – גם על בתי גיל הזהב של משרד השיכון, שאלה התכניות הבאות שלנו, וגם על מקבצי דיור של משרד הקליטה

זאב אלקין:  רצינו לצאת לשטח, כדי לראות ולשמוע את התושבים שגרים בתוך הבתים האלה, על הבעיות השונות, שחלקן גם עלו בדיונים בכנסת

זאב אלקין:       היום אנחנו עושים סיור כזה בשני מקומות באשדוד ובאשקלון

זאב אלקין:  כמובן שיש פה הרבה מאוד בתי גיל זהב ומקבצי דיור, אז בחרנו מקבץ דיור אחד ובית גיל זהב אחד לדוגמה, בכל אחת מהערים, ואולי, בעתיד, נבקר בעוד

זאב אלקין:      אני מאוד שמח שהצטרף אלינו כאן חבר הכנסת ולדימיר בליאק

זאב אלקין:  זה מעשה ייחודי; זו מסירות נפש מיוחדת

זאב אלקין:  אתה לא חבר ועדת המשנה, אבל עצם כך שבחרת להצטרף לסיור, בהתנדבות – מדגיש את חשיבות הנושא בעינייך

זאב אלקין:      אני שמח לראות כאן את הקולגות שלי מזה הרבה שנים, שהייתה שרת הקליטה במשך הרבה שנים, חברת הכנסת לשעבר והשרה לשעבר סופה לנדבר, שתרמה לא מעט להקמה של חלק ממקבצי הדיור האלה

זאב אלקין:  אני שמח לראות אותך איתנו, כאן, באשדוד

סופה לנדבר: תודה

זאב אלקין: בטח יהיה לך הרבה מה לתרום ומה לומר בסוגיה הזו

זאב אלקין:  הצטרפו אלינו, כאן, באשדוד, סגן ראש העיר אליהו נכט וסגן ראש העיר שמעון כצנלסון, שהם הדמויות הבולטות בעיר בתחום של קליטת עלייה

זאב אלקין:  אני שמח שהצטרפתם אלינו, ואנחנו מאוד מאמינים בשיתוף פעולה עם השלטון המקומי

זאב אלקין:  אני מניח שגם לכם יהיה הרבה מה להגיד, ולהאיר לנו מה נדרש, היום, מהשלטון המרכזי כדי שבתים מהסוג הזה יעבדו בצורה יותר טובה

זאב אלקין:       כמובן, המשתתפים הקבועים של הוועדה – יחיא, כנציג של משרד הקליטה; גילי, שמייצגת פה את עמידר, שהיא הזרוע המבצעת של משרד הקליטה בהפעלה של מקבצי דיור - - -     

סופה לנדבר: של חלק

סופה לנדבר:  הרוב זה עמיגור, נכון?     

זאב אלקין: אני מדבר על הרמה הארצית; הרוב זה עמידר

זאב אלקין:  ויעל, שמלווה אותנו על בסיס קבוע

זאב אלקין:  ברשותכם, היות ואני חושב שכמעט כל המשתתפים בוועדה מבינים רוסית, ושלא כל הדיירים מבינים עברית – אני אעבור לרוסית, כי חשוב לנו לשמוע את התושבים

זאב אלקין:  כמובן – ננהל את זה כשיח

אם הבית: אני חושבת שאין לנו בעיות

אם הבית:  מה אני אגיד לך? מבחינתי, יש לנו מענה, תמיד

אם הבית:  תמיד היה ויש

סופה לנדבר: כמה דיירים יש?     

אם הבית: נכון להיום – 199

אם הבית:  יש דירות של זוגות שעם בודדים

אם הבית:  אצלי יש תפוסה מלאה

ולדימיר בליאק: 	אז הקיבולת היא כמעט מלאה

אם הבית: לא כמעט; אצלי היא מלאה

אם הבית:  הדירות – כולן מאוכלסות

אם הבית:  פשוט יש זוגות שהתאלמנו, אז נשארו בדירה של זוג

זאב אלקין: אז לפעמים בדירה של שני אנשים – יש אדם אחד

זאב אלקין:  אנחנו מכירים את זה

ולדימיר בליאק: מה גודל הדירות?     

אם הבית: דירות של חדר, ליחיד, הן 27 מטר, ודירות שני חדרים הן מה שרשום – 42 מטר

ולדימיר בליאק: הזוגות שהתאלמנו – המדיניות היא להשאיר אותם בבית?     

אם הבית: אם הם רוצים להישאר בדירה – הם נשארים אם הם רוצים לעבור לדירת חדר – תמיד יש אופציה

ולדימיר בליאק: והתשלום?     

אם הבית: התשלום נשאר אותו התשלום

אם הבית:  אם הם רוצים להישאר בדירת שני חדרים – הם משלמים כזוג

ולדימיר בליאק: כמה?     

אם הבית: כזוג – 1,200 ₪, וכבודד – 930 ₪

אם הבית:  הם גם מקבלים סיוע בשכר דירה של כמעט 60-80 ₪

ולדימיר בליאק: אז הסיור כמעט מכסה את כל העבודה? אתם תראו שבבתים של משרד השיכון זה שונה

יעל הבסי-אהרוני: אילו חוגים יש?     

אם הבית: בעיקרון, אין לנו חוגים

אם הבית:  יש לנו ספריה; יש לנו פינג-פונג; ויש לנו פה, בסביבה, שני מועדונים, שבהם יש חוגי ספורט

אם הבית:  מה שהעיר נותנת, בקרבה לכאן – מספק מענה מלא

יעל הבסי-אהרוני: המועדונים הם ברוסית?     

אם הבית: כן

אם הבית:  במיוחד בספרא – זה בחינם

אם הבית:  יש כמה חוגים בעלות סמלית, של 15 ₪ בחודש, אבל זה בחינם

אם הבית:  הספרא חדש; יש שם מחלקה ברוסית, ובנוסף לשפות שונות – יש גם רוסית בכל החוגים

אם הבית:  מההתחלה היה לנו, פה, חוג עברית וספורט

אם הבית:  הגיל הממוצע אצלי הוא 85, כי כמעט 50% מהם התאכלסו ב-2005 ועדיין כאן

אם הבית:  עד 120

אם הבית:      יש לנו קונצרטים בכל חג עברי, או כשיש - - -     

זאב אלקין: כאן?     

אם הבית: כאן, אצלנו

קריאה: חלק הם אירועים שלהם, וחלק מהם – אנחנו, כתרבות עולים, עושים פה

אם הבית: כן

אם הבית:  מחלקת העלייה נותנת לנו את כל - - -     

סופה לנדבר: ומשתדלים שהם יהיו מעורבים בחיים של העיר

אם הבית: כן

אם הבית:  ב-09 במאי תמיד יש לנו מצעד

אם הבית:  כל מה שקורה בעיר – קורה גם אצלנו

אם הבית:  אנחנו מקבץ

אם הבית:  מקבץ מוגדר כמגורים עצמאיים לגמרי

אם הבית:  אנשים מגיעים לפה כשהם עצמאיים

אם הבית:  לדעתי, כמנהלת, אנשים גם צריכים פרטיות

אם הבית:  מי שרוצה עזרה – פונה אליי

אם הבית:  מי שלא – אלה החיים שלהם, ואני מאוד מכבדת את זה

אם הבית:  אם יש שאלות – בבקשה

שמעון כצנלסון: תספרי להם על הגן שעשיתם למטה

אם הבית: כן

אם הבית:  הדיירים, בכוחות עצמם – עזרנו קצת – שתלו את כל מה שאתם רואים במרחב החנייה, בפנים

אם הבית:  הם מטפלים בעציצים ואוהבים את זה

אם הבית:  הרבה מהם באים מכפרים; היה להם שם בית קיץ

אם הבית:  אתה מכיר את זה

אם הבית:  הם שתלו צמחים ועצים, וגם מתחת לחלון שלי הם עשו גן

אליהו נכט: הגננת האחראית – היא פה, כרגע?      

אם הבית: היא מאחרת, אבל עוד מעט היא תגיע

אם הבית:  יש לנו גנן שמגיע פעמיים בחודש, אבל זה כמו התחליף שלהם

אם הבית:  יש לנו גינה מאוד יפה, למעלה, עם הספסלים, ובחזית – יש לנו גנן

אם הבית:  זה תחביב; זה כמו חוג

אליהו נכט: האמת היא שבאופן כללי – בעמידר או בעמיגור יש תכנית שלפיה בבתים שלהם – תהיה מערכת סולארית

זאב אלקין: יש מקומות שכן, אבל השאלה היא מה פה

זאב אלקין:  פה – הבנייה יותר חדשה

ולדימיר בליאק: אולי אפשר להתקין; אני לא יודע

ולדימיר בליאק:  כמה שנים הבניין הזה פה?     

אם הבית: 18

זאב אלקין: השאלה שהם מעלים היא האם אפשר להתקין דודי שמש?     

ולדימיר בליאק: סולאריים

שלומית אבינח: יחיא, תבדוק מול היזם אם זה אפשרי

יחיא כמאל: צריך לשנות את כל האינסטלציה עכשיו

יחיא כמאל:  זה מלא השקעה

זאב אלקין: בעיקרון, זה לא אפשרי, בגלל ריבוי הדיירים

שלומית אבינח: 	היזם הוא גבאי?     

אם הבית: כן

אם הבית:  אנחנו קבוצת גבאי

יעל הבסי-אהרוני: אתם מוודאים שפוגשים את כל הדיירים אחת לכמה זמן?      

אם הבית: ודאי

אם הבית:  יש לי רשימת עריריים, שפעם ביומיים-שלושה אני בקשר איתם; לכולם יש מטפלים; יש לי תיק אישי לכל דייר, ויש לי טלפון

אם הבית:  אם מישהו ערירי – יש את הטלפון של המטפלת או של המשפחה

אם הבית:  יש לי מפתח של כל דירה למקרי חירום

קריאה: חס וחלילה

אם הבית: חס וחלילה, אבל היו מקרים

אם הבית:  לא הרבה; היו שני מקרים ב-18 שנה

סופה לנדבר: זה יכול לקרות בכל משפחה

סופה לנדבר:  כך אני מצאתי את בעלי, זכרונו לברכה, לפני 15 שנה; בבית

אליהו נכט: מנהלת המקבץ עושה עבודה מצוינת, ואין פה שום שאלה

אליהו נכט:  היא גם יעילה וגם מסבירת פנים, ולכן פה – אין שום שאלות

אליהו נכט:  אני רואה שאתם מנסים למשוך את האנשים - - -         (בהמשך הסיור – בית אבות עמיגור, אשדוד)     

זאב אלקין: אנחנו ממשיכים כאן, בסיור הרשמי של ועדת המשנה של ועדת הקליטה לסיוע בדיור ודיור ציבורי לעולים

זאב אלקין:  אנחנו נמצאים פה בבית שני שבו אנחנו מבקרים היום; הפעם זה בית גיל הזהב של משרד השיכון

זאב אלקין:  מי שהיא הבעלים של הבית הזה ומפעילה אותו היא חברת עמיגור, ולכן נמצא איתנו פה גם מנכ"ל חברת עמיגור

זאב אלקין:      נמצאת איתי כאן גם קולגה שלי מזה שנים רבות, בכנסת ובממשלה; חברת הכנסת לשעבר והשרה לשעבר, סופה לנדבר

זאב אלקין:  כולם מכירים אותה והיא גם תושבת אשדוד

זאב אלקין:  שוב, תודה על ההצטרפות לסיור שלנו

זאב אלקין:      בסיורים כאלה, אנחנו תמיד שמחים שמצטרפים אלינו גם נציגים של השלטון המקומי, כי חלק מן הבעיות ומן הנושאים קשורים לשלטון המקומי

זאב אלקין:  נמצאים כאן, איתנו, סגן ראש העיר אלי נכט וסגן ראש העיר שמעון כצנלסון, שמוכרים פה לכולם

זאב אלקין:       כמובן שנמצאים פה נציגים של משרד השיכון ומשרד הקליטה, וגם נציגה של חברת עמידר, שנחה בתחנה הזו

זאב אלקין:  פה – משרד השיכון ועמיגור הם הכתובת; נמצאת איתנו גם יעל, כמובן, שמלווה אותנו, בוועדת המשנה שלנו, ככוח מהאקדמיה; ואי אפשר שלא להזכיר את מי שארגנה את כל זה – שלומית, מנהלת הוועדה, שהיא זו שהפיקה את הסיור המורכב הזה

זאב אלקין:       המטרה שלנו כאן היא לשמוע מכם – ולכן אני תכף אעבור לרוסית, כדי שזה יהיה יותר שוטף – על החיים בתוך הבית: איך זה מתנהל? מהן הבעיות? קיימנו ישיבות בכנסת, במסגרת השיח שאנחנו מקיימים עם משרדי הממשלה הרלוונטיים, אבל היה לנו חשוב לשמוע גם מהדיירים, ולכן אני באתי

זאב אלקין:       אני מכיר את המקום; הייתי פה כשר השיכון

זאב אלקין:  הזמנתי גם את החברים שלי מוועדת המשנה להצטרף, אבל לצערי – הם לא יכלו להצטרף כרגע

זאב אלקין:  זה חבל, כי לדעתי – תמיד יש מה ללמוד כשמגיעים לשטח

דיירת: (דבריה מתורגמים סימולטנית מרוסית לעברית ע"י שלומית אבינח)     מה אתם רוצים לשמוע? אנחנו פוחדים להתקרב לקודן, כי מעליות מתקלקלות בכל יום

דיירת:  המעלית לא עבדה במשך ארבעים דקות, וכולנו חולי לב

דיירת:  בכל שנה הציוד מתכלה יותר, ויש הרבה הפסקות חשמל

סבטה, אם הבית: יש טכנאי שבא פעם בחודש

סבטה, אם הבית:  זה לא קורה כל יום שהמעלית לא עובדת

סבטה, אם הבית:  ברגע שהמעלית לא עובדת – שזה קורה פעם בכמה זמן – מזמינים טכנאי

סבטה, אם הבית:  הטכנאי מגיע באותו יום; הוא משתדל להגיע בתוך שעה, מקסימום – ומתקן

קריאה: ויש מעלית נוספת, שעובדת בו זמנית

סבטה, אם הבית: 	יש מעלית נוספת

סבטה, אם הבית:  יש פה שתי מעליות, שעובדות - - -         

זאב אלקין: השאלה היא: מהי תדירות התקלות? אני מציע שתבדקו את זה לפי הדו"חות; זה המדד האובייקטיבי

קריאה: אני אבדוק לפי הדו"חות

כרמית סוטיל: לפני שבועיים הייתה תקלה קצת יותר רצינית, בגלל שהיו פה, בעיר, הפסקות חשמל; האשדודים יודעים

כרמית סוטיל:  היו פה תקלות וזה הוריד את המתח, אבל זה הסתדר

כרמית סוטיל:  פה – כל תקלה היא - - -

ולדימיר בליאק: יש פה גנרטור?     

כרמית סוטיל: 	בוודאי

כרמית סוטיל:  גם הגנרטור מבוקר פה

כרמית סוטיל:  הכל

שלומית אבינח: מה שמך, בבקשה?     

אליהו נכט: כרמית סוטיל, מנהלת סניף אשדוד

זאב אלקין: 	סיכמנו שלפי הדו"חות – יבדקו את התקלות של המעליות

דיירת: 	כשהיו הפסקות חשמל – דלתות לא נסגרות ונכבה האור, וזה מלחיץ אותנו

דיירת:  אם הבית - - - להכווין את הטכנאים

דיירת:  אני גרה בקומה השמינית

דיירת: (דבריו מתורגמים סימולטנית מרוסית לעברית ע"י שלומית אבינח)     קו מספר שבע מגיע פעם ביום

דיירת:  ביום רביעי יש פה את שוק אשדוד, ואנחנו מבקשים שביום רביעי – קו מספר 7, שלא עובר פה, ייכנס לכאן

דיירת:  האוטובוס היה מגיע אלינו, ועכשיו – שינו את המסלול, ואנחנו הולכים ברגל ובחזרה שני אוטובוסים

דיירת:  השוק הוא חלק מהבילוי והחוויה אצלנו

שלומית אבינח: זו בעיה שאפשר לפתור – להוסיף תחנה

שלומית אבינח:  זו בעיה של השלטון המקומי

קריאה: אפשר לפנות

דיירת: (דבריה מתורגמים סימולטנית מרוסית לעברית ע"י שלומית אבינח)     	תסתכלו בחלון

דיירת:  איזה יופי שרואים את הנוף מפה

דיירת:  החלונות בדירות נורא מלוכלכים

דיירת:  החלונות והווילונות נראים אותו הדבר

כרמית סוטיל: 	 	יש

כרמית סוטיל:  אנחנו עושים

כרמית סוטיל:  לא כל יום, אבל בחוץ - - - עושים פעמיים בשבוע

ארז שני: אין דבר כזה; זה על פי מה שהיה, אבל היה לאחרונה

ארז שני:  אני אזכיר לכם: רק לפני חודש-חודשיים היו סופות אבק

ארז שני:  אנחנו עושים באופן קבוע

ארז שני:  יש סדר קבוע, וזה עובר אוטומטית - - -     

זאב אלקין: באיזו תדירות?     

כרמית סוטיל: פעמיים בשנה

זאב אלקין: את זוכרת מתי הייתה הפעם האחרונה?     

כרמית סוטיל: לפני כמה חודשים

כרמית סוטיל: עושים את זה פעמיים בשנה, אבל אחרי חודש אחד – כבר מלוכלך

קריאה: תסתכל פה, דרך אגב

קריאה:  אין לנו גישה; זה רק מבחוץ

זאב אלקין: זה לא נקי; זה נקי

קריאה: זה מתלכלך כל הזמן; אין מה לעשות

דיירת ג': 	למה המועדון סגור ביום שישי?      

קריאה: המועדון סגור בימי שישי כי אין צוות

קריאה: ואי אפשר לעשות - - - עם מישהו מקומי?      

קריאה: יש מט"בית שמגיעה בבוקר, ועובדת עד 12:00 או 13:00

ארז שני: תבחרו בן אדם, שיהיה אחראי

אליהו נכט: אין בעיה

אליהו נכט:  אם מישהו מוכן להיות אחראי ולנהל – אפשר

דיירת ד': (דבריה מתורגמים סימולטנית מרוסית לעברית ע"י שלומית אבינח)     יש לנו מישהי; אין לנו בעיה עם זה

דיירת ד':  אנחנו רוצים תשובה על המעליות

דיירת ד':  יש אישה שנתקעה במעלית למשך 25 דקות

דיירת ד':  כולם אנשים חולים, ואנחנו מבינים שההוסטל שלנו הוא בן הרבה שנים

סופה לנדבר: (דבריה מתורגמים סימולטנית מרוסית לעברית ע"י שלומית אבינח)     הוא אמר שהוא יבדוק

דיירת ג': (דבריה מתורגמים סימולטנית מרוסית לעברית ע"י שלומית אבינח) 	 המעלית עשויה מברזל

דיירת ג':  אנחנו – לא

דיירת ג':  אחרי 17 שנה – אנחנו רוצים להחליף את המעלית

סופה לנדבר: (דבריה מתורגמים סימולטנית מרוסית לעברית ע"י שלומית אבינח)     מעלית זה דבר מאוד יקר

אליהו נכט: (דבריו מתורגמים סימולטנית מרוסית לעברית ע"י שלומית אבינח) 

אליהו נכט: אני רוצה להודות למנהל ולהגיד מילה טובה

אליהו נכט:  הוא קטע חופשה פרטית בשביל להיות פה

דיירת: (דבריה מתורגמים סימולטנית מרוסית לעברית ע"י שלומית אבינח)     מבחינת חוגים – הכל בסדר

סופה לנדבר: (דבריה מתורגמים סימולטנית מרוסית לעברית ע"י שלומית אבינח)     אני הייתי פה הרבה פעמים וחגגנו חגים ביחד

דיירת ה': (דבריה מתורגמים סימולטנית מרוסית לעברית ע"י שלומית אבינח) 	 כמה זמן לוקח לתקן תקלה? האחזקה עושה הכל מהר

דיירת ה':  מילדות – הכל מסודר אצלנו

דיירת ה':  אנחנו מסודרים ושומרים

סופה לנדבר: (דבריה מתורגמים סימולטנית מרוסית לעברית ע"י שלומית אבינח)     אני עוברת לבניין של ראש העיר, שעכשיו שוטפים את החלונות שלו

זאב אלקין: (דבריו מתורגמים סימולטנית מרוסית לעברית ע"י שלומית אבינח)     תודה רבה לכם

דיירת: 	 (דבריה מתורגמים סימולטנית מרוסית לעברית ע"י שלומית אבינח)     	עמיגור, תודה רבה

סופה לנדבר:   (דבריה מתורגמים סימולטנית מרוסית לעברית ע"י שלומית אבינח)     תבואו לעתים קרובות יותר

סופה לנדבר:  החברה שלכם היא הכי טובה

סופה לנדבר:          (בהמשך הסיור – בית אבות עמיגור, אשקלון)     

זאב אלקין: שלום לכולם

זאב אלקין:  אני אתחיל באיזו שהיא הקדמה פורמלית ואסביר: אנחנו נמצאים כאן בסיור של ועדת משנה של ועדת העלייה של הכנסת לענייני סיוע בדיור ובדיור ציבורי לעולים

זאב אלקין:  אחד מהנושאים שוועדת המשנה הזו מלווה הוא הפעילות של מתן הפתרונות השונים לדיור ציבורי עבור עולים קשישים

זאב אלקין:       בגדול, יש שניים במדינת ישראל: חצי הם דרך משרד השיכון, במה שנקרא "בתי גיל הזהב", דוגמת הבית הזה, וחצי הם דרך משרד הקליטה, במקבצי דיור של משרד הקליטה

זאב אלקין:  אנחנו קיימנו מספר דיונים בכנסת בנושא הזה – על הבעיות השונות שיש; על השינויים שהיו בנושאים האלה; וגם תכנון בתים עתידיים

זאב אלקין:       החלטנו לצאת לשטח, לשמוע את הדיירים מהסוגים השונים של הבתים ולהתרשם באופן ישיר

זאב אלקין:  זה מה שהביא אותנו לכאן, בין השאר

זאב אלקין:  היום אנחנו עושים סיור באשדוד ובאשקלון

זאב אלקין:  התחלנו באשדוד ועכשיו אנחנו ממשיכים באשקלון

זאב אלקין:      אני שמח שהצטרף אלינו, לביקור בבית הזה, ידידי, ארז שני, מנכ"ל חברת עמיגור, כי הבית הזה שייך להם

זאב אלקין:  מבחינתי, זה מאוד סמלי שאנחנו כאן, בבית הזה, כי אני ליוויתי אותו – כך קרה – בכל מיני תחנות

זאב אלקין:       כשהייתי שר העלייה והקליטה – דחפתי את משרד השיכון לגייס תקציב יחד איתנו, מול אגף התקציבים, ולעשות את ההסכם הראשון עם חברת עמיגור לבנייה של בתים מהסוג הזה – 2,650 יחידות דיור, כשהבית הזה הוא בין הראשונים שהפכו לבתים אמיתיים במסגרת המימוש של התכנית הזו

זאב אלקין:       כשכבר הפכתי לשר השיכון – זכיתי להיות כאן בחנוכת הבית, כשהוא היה מוכן לאכלוס, יחד עם יובל פרנקל, זכרונו לברכה, שזה המקום לציין אותו, כי זה היה אחד מהדברים שהוא נלחם עליהם

זאב אלקין:       אני זוכר איך הוא התרגש פה, כשהוא כבר לא היה בקו הבריאות

זאב אלקין:  כשהסתובבנו פה – הוא רץ כמו צעיר, בכל הקומות, כדי להביא אותנו לכל דירה ולהראות לנו, ואז עוד ישבנו, בחדר הזה, לישיבת סיכום

זאב אלקין:  הוא היה מאוד גאה בפרויקט הזה

זאב אלקין:  לאחר מכן גם יצא לי לבקר פה כשרוב התושבים נכנסו והמקום אוכלס

זאב אלקין:  לכן, זה באמת מאוד סמלי

זאב אלקין:       אני ביקשתי שנבקר בבית הזה כי מכל מה שראינו היום – הוא הדוגמה להסכמים האלה, של מדינת ישראל וחברת עמיגור

זאב אלקין:  הבית הקודם, באשדוד, מופעל במתכונת אחרת

זאב אלקין:  פה זו דוגמה למימוש של ההסכם הראשון, שחלקו כבר התבצע וחלקו עוד בתהליך הביצוע

זאב אלקין:       הוא גם דוגמה – למרות שיש טיפה שוני – להסכם השני, שהיה אמור להביא לבנייה של עוד 3,000 יחידות דיור

זאב אלקין:  כרגע מתוקצבות, על ידי המדינה, רק 1,500, ולצערי – התקצוב שכבר היה משוריין ל-1,500 יחידות נוספות התאדה באוויר, בינתיים

זאב אלקין:  אנחנו עוד נאבק כדי להחזיר אותו

זאב אלקין:      זו הסיבה שהגענו לכאן כדי לשמוע את הדיירים

זאב אלקין:  אני מאוד שמח שבנוסף לארז, ובנוסף לנציגים של משרד השיכון ומשרד הקליטה – הצטרפו אליי גם נציגים של הרשות המקומית, כי בסופו של דבר, מהניסיון שלי, שיתוף הפעולה עם הרשויות המקומיות הוא מאוד חשוב; הרבה הפתרון להרבה בעיות שמועלות על ידי תושבים בבתים כאלה – הוא דווקא ברמה של הרשות המקומית

זאב אלקין:       נמצאים כאן, איתי, ממלאת מקום ראש העיר אשקלון, סופיה ביילין, וחבר מועצת העיר, דוד בן אברהם

זאב אלקין:  אלה אנשים שפועלים הרבה, בעירייה, למען ציבור העולים

זאב אלקין:  אני שמח ומודה לכם על כך שהצטרפתם אלינו, לסיור הוועדה

זאב אלקין:  אולי יהיו שאלות שאתם תוכלו להגיב עליהן, או להיפך – להציב בפנינו בעיות שיש, ושהשלטון המרכזי צריך לעזור בפתרון שלהן

סופיה ביילין: אם יש לכם בעיות או שאלות – אל תתביישו

דיירת: 	אני מצטערת, יש לי בעיה אחת בהוסטל שלנו: אני לא מבינה אם זה כלול או לא; אולי זה תלוי בעירייה – הגעתי לדירה, לפני 15 שנים, ללא בעיות

דיירת:  אני שמחה מאוד שהדירה שלי בהוסטל, אבל עכשיו יש בעיה גדולה עם התשלומים על ארנונה ומים

דיירת:  אף אחד לא מקבל את הקבלות של המים, בכל שלושת הבניינים

דיירת:  אני לא שילמתי את הארנונה חמש שנים, כי יש לי הנחה של 100%

דיירת:  עכשיו – קיבלתי את הקבלה, על סך 1,500 ₪, ולא הבנתי איך זה יכול להיות

דיירת:  אני קיבלתי עכשיו את התור לעירייה, ורציתי לדעת מה זה

דיירת:  אולי מישהו פה יכול לעזור לנו עם זה? תודה

ארז שני: את יכולה להסביר עוד פעם על המים? מה זאת אומרת? את לא מקבלת את חשבון המים?     

דיירת: 	אף אחד לא מקבל

דיירת:  אני הייתי צריכה להתקשר בטלפון ולשאול איך אני צריכה לשלם

ארז שני: את לא מקבלת את השובר? אף אחד לא מקבל את השובר?     

דיירת: 	כולם אומרים שלא

ארז שני: אתה מקבל?     

דייר: 	אני קיבלתי

דיירת: 	אני ביקשתי לשלוח לי לדואר האלקטרוני, ולא קיבלתי את הדואר האלקטרוני או את הדואר הרגיל אף פעם

שלומית אבינח: זו סוגייה של הרשות; זו לא סוגייה של עמיגור

דוד בן אברהם: הרשו לי להגיב

דוד בן אברהם:  אם זה קשור לארנונה – זה קשור אלינו, למועצה

דוד בן אברהם:  אני מזמין אותך לפנות אליי, ואני אנסה לעזור ולהבין למה את לא מקבלת

דוד בן אברהם:  מכל מי שיושב פה – יש עוד מישהו שלא מקבל?     

דיירת: 	הרבה

דוד בן אברהם: אז אני מוכן לסייע לכם

דוד בן אברהם:  נעשה את זה בצורה מסודרת

דוד בן אברהם:  אני אבוא, כמו שאני מגיע לפה גם הרבה פעמים אחרות

דוד בן אברהם:  יש פה מספר בעיות נוספות שאני מכיר ומטפל בהן, ואני אשמח לעזור לכם

דוד בן אברהם:  זו הפעם הראשונה שבה אני שומע על זה

שלומית אבינח: סליחה, שאם הבית תרכז את זה

שלומית אבינח:  אי אפשר שכל אחד יבוא

סופיה ביילין: סליחה, בואו נעשה סדר

סופיה ביילין:  יש הנהלה, ואתם צריכים לפנות לאגף ההנחות בעירייה, דרך ההנהלה

סופיה ביילין:  אין שום בעיה

סופיה ביילין:  אגף הנחות, גם מקבלים מאיתנו הנחות

סופיה ביילין:  זה דבר אחד

סופיה ביילין:  דבר שני, דרכם – יש - - - אשקלון

סופיה ביילין:  אתם יכולים לפנות

נירה, אם הבית: 	אנחנו מטפלים

נירה, אם הבית:  גם היו תקופות שבהן הלכנו לעירייה, באופן אישי - - -      

זאב אלקין: כל אחד מסדר את הארנונה באופן ישיר

ארז שני: סופיה, ההנהלה לא קשורה לארנונה ומים; זה התפקיד של העירייה

סופיה ביילין: 	אבל ההנהלה יכולה להגיד - - -     

ארז שני: 	ההנהלה לא מטפלת בדברים האלה

ארז שני:  אני מזכיר לכם שכשפתחנו את הבית – הגיעו לפה נציגים ממחלקת הארנונה, שישבו פה

ארז שני:  אנחנו רוצים לפתור את זה ביחד

ארז שני:  תדברו עם מחלקת הארנונה, ואם יש פה עוד כמה אנשים - - -     

סופיה ביילין: אבל הם היו פה

ארז שני: זו הפעם הראשונה שאני שומע על כך

ארז שני:  כנראה שיש בעיה עם הסיפור של הגברת, כי אני לא שומע את זה מכולם

ארז שני:  אני מציע - - -     

דיירת: הרבה מאוד אנשים לא מקבלים חשבונות – שוברי תשלום – אז כנראה שהבעיה היא עם הדואר

דיירת:  אנחנו לא יודעים את הכתובת - - -     

ארז שני: הנה, יש תשובה על זה

ארז שני:  כן

אולגה: פניתי לדואר מסר - - -     

ארז שני: מה זה דואר מסר?     

אולגה: דואר מסר זו חברה בת של דואר ישראל

אולגה:  הם חזרו אליי, והיום – אני רואה שכן מחלקים בתיבות הדואר

אולגה:  רק היום חילקו, אחד-אחד

ארז שני: אז הייתה בעיה תקופתית?     

אולגה: הייתה בעיה, והיא טופלה וסודרה

זאב אלקין: אבל אם החשבונות לא מגיעים – צריך לבדוק את זה

זאב אלקין:  יש תאגיד מים - - -     

אולגה: לפעמים הכתובת לא נכונה, ובעירייה, או בחברת החשמל, יש בעיה

סופיה ביילין: 	אני רוצה להזמין את העירייה לבוא לפה

ארז שני: דיירים שיש להם בעיה ולא מקבלים – יירשמו אצל אם הבית, יתנו את הפרטים ויגידו מה הם לא מקבלים

ארז שני:  אנחנו נפנה לעירייה בצורה מרוכזת, על כל הדברים האלה, ואני בטוח שממלאת מקום ראש העיר תעזור לנו גם בזה, לאחר מכן

ארז שני:  קדימה

דייר: 	אפשר?     

זאב אלקין: כן, בבקשה

דייר: שלום לכם

דייר:  אני דייר פה

דייר:  השר אלקין - - -     

זאב אלקין: חבר הכנסת

דייר: היום – חבר כנסת

דייר:  אני מקווה שבעתיד – אולי תהיה במקום שלך, שמגיע לך

דייר:  אנחנו גרים פה, בבניין, ויש פה בעיה רצינית: כשיש עשן, או כשיש אזעקה – כולם, שתי הקומות – צריכים לסבול ממנה, וזה לא מפסיק

דייר:       אני צריך להגיד לך שיש בעיות בבניינים חדשים, אבל צריך לטפל בזה

דייר:  אין שקט

דייר:  כשיש בעיה – האזעקה לא מפסיקה בתוך הבית

דייר:  זה כבר עבר כל גבול

דייר:  התלוננתי על זה למנהלת כבר כמה פעמים

דייר:  היא אמרה: "אנחנו מטפלים בזה", ולא מטפלים בכלום

ארז שני: זה בקומה שלך?     

דייר: מהקומה העשירית

דייר:  בכל פעם, אצלי, בבניין שלי - - -     

ארז שני: באיזה בניין אתה?     

דייר: קומה עשר

ארז שני: באיזה בניין?     

דייר: אחת

דייר:  וזה לא רק אצלי

ארז שני: הבנתי

נירה, אם הבית: הוא מדבר על האזעקות?     

שלומית אבינח: לגבי התרעות אש

ארז שני: לגבי גלאי העשן

נירה, אם הבית: 	חבר'ה, זה דיור גיל זהב ציבורי

נירה, אם הבית:  כאשר דייר שוכח משהו על הגז, חס וחלילה – המערכת עובדת

נירה, אם הבית:  בסוף – זה דיור גיל זהב

נירה, אם הבית:  אין מה לעשות; זו המסגרת

דייר: 	זה לא צריך להיות עונש קולקטיבי, עם כל הטכנולוגיה שיש היום

דייר:  הם יודעים בדיוק מאיפה יש את הבעיה

דייר:  למה לא לסדר את זה

דייר:  משם? למה כולם צריכים - - -     

ארז שני: תשמע, בוא נעשה שני דברים: א', קודם כל, גלאי העשן והספרינקלרים הם מצילי חיים, והם כבר הצילו חיים, בכל שנה, של אנשים ששוכחים נרות ושוכחים סיר על הגז

ארז שני:  אני אבדוק ואבקש מחברת גלאי העשן שתבדוק האם יש פה משהו של רגישות שכוון לא נכון

ארז שני:  לכן שאלתי באיזו קומה אתה גר

ארז שני:       אי אפשר להגיד משהו כללי

ארז שני:  אנחנו נבדוק את הרגישות, אבל בסוף – אנחנו עובדים על פי תקן של כיבוי אש, ועל פי מה שכיבוי אש מכריח אותנו

ארז שני:  ללא אישור של כיבוי אש – אני צריך לפנות את המבנה; בכל שנה אני חייב להוציא כיבוי אש

ארז שני:  אנחנו נבדוק מחדש, עכשיו, את הרגישות אצלכם; בשביל זה אמרתי לה לרשום

דייר: 	אני רק רוצה שתבין: זה לא קל בכלל לשבת בתוך המצב הזה – כשהדבר הזה דופק לך מעל הראש

דייר:  אנחנו רוצים שקט

ארז שני: אני מבין; לכן ביקשתי לבדוק את הרגישות

דייר: 	יש תיקונים; יש הרצה

דייר:  אין מבין בזה

דייר:  אוקיי

ארז שני: הבנתי; לכן נבדוק את הרגישות, אבל צריך להבין שבסוף – זה כיבוי אש לטובתכם

דייר: 	יש עוד משהו קטן שמפריע לי: יש לי קצת ציוד שאין לי איפה לשים אותו

דייר:  אין פה איזה שהוא מחסן קטן - - -     

ארז שני: לא; אין

דייר: 	 אוקיי

דייר:  במסדרונות יש - - - שהם ריקים, מצד שמאל

ארז שני: לא; אין אישור לעשות את זה

דייר: 	אין אישור, אבל זו הבעיה – שיש דברים מסוימים שאי אפשר - - -     

ארז שני: אדוני, אי אפשר

ארז שני:  זה הבית שבחרת לגור בו

ארז שני:  היו אפשרויות אחרות

ארז שני:  אין לנו פה פתרונות

ארז שני:  הדירות הן קטנות, יחסית, אבל פה – יש לכם שני חדרים; חדר שינה וסלון

ארז שני:  אין גם לנו מספיק מחסנים לציוד של עמיגור

ארז שני:  זה מה שיש פה, ואנחנו לא יכולים לעזור מעבר לזה

ארז שני:  אני מצטער

ארז שני:  המסדרונות צריכים להיות ריקים

דייר: אוקיי

דייר:  רק שתהיה תשובה לבעיה הזו - - -     

ארז שני: אני מבטיח לך שזה ייבדק

ארז שני:  תרשמו את זה, בבקשה

אירה, דיירת: כשבנו את הבניינים שלנו – כנראה שהמבוגרים לא יכלו להחזיק רכבים

אירה, דיירת:  עכשיו מותר להחזיק רכב, ובנו בניינים - - -

אירה, דיירת:  יש פה מקום, בפינה, בין - - - לבין המקום שבו כל המשאיות זורקות זבל

אירה, דיירת:  האם אפשר לסדר שם חנייה למי שיש לו תו נכה? הרבה אנשים לא יכולים לחנות

אירה, דיירת:  בעלי, שהיה לו תו נכה, נפטר, לצערי

אירה, דיירת:  לי אסור להרים יותר משלושה קילו; אני עם בעיות גב וכליות, ומיועדת לניתוחים

אירה, דיירת:  מה לעשות?      

סופיה ביילין: על איזה שטח את מדברת?             

אירה, דיירת: 	אחרי בניין העובדים – יש כאלה שזורקים את הזבל

אירה, דיירת:  עשו גדר, ובכל לילה מביאים משאיות של זבל וזורקים אותו שם

סופיה ביילין: זה שטח פרטי

סופיה ביילין:  אם השטח לא ציבורי – אנחנו לא יכולים לזרוק - - -

אירה, דיירת: במה אפשר לעזור להם? אולי אפשר לעשות חנייה? יש הרבה דיירים עם רכב, ואנחנו מטפסים וסוחבים את הציוד שלנו כל הזמן

אירה, דיירת:  אני נמצאת בתהליך של קבלת תו נכה, אבל יש אנשים אחרים

סופיה ביילין: יש מגרש מעבר לבניין, שהוא שטח ציבורי ששייך לעירייה, ואני מציעה לבדוק האם אפשר להכשיר אותו כחנייה

סופיה ביילין:  אני מבקשת שיפנו אליי בפנייה מסודרת

אירה, דיירת: 	המעבר הזה, שבו זורקים זבל, הוא מהשער של החנייה

אירה, דיירת:  הם גם צריכים לקבל קנס על כך שהם זורקים זבל בשטח פרטי, נכון? להכנסה שלכם

אירה, דיירת:  ועוד משהו: יש מעבר בין היציאה לכיוון תחנת אוטובוס; המעבר הזה לא מואר בלילה

אירה, דיירת:  אמרו שיהיו שם פנסים, אבל לא מואר; חושך מוחלט

דוד בן אברהם: הנושא של התאורה נמצא בטיפול

דוד בן אברהם:  אני הייתי פה, אישית, לפני שבוע וחצי, פתחתי קריאה בנושא של התאורה, וזה נמצא בבדיקה של המבחנים

דוד בן אברהם:  הנושא של שביל פגום שייך לעמיגור, ואני ביקשתי מיואב אבוטבול – אני ידעתי שהוא אמור להיות פה - - -     

ארז שני: לא; הוא בחו"ל

דוד בן אברהם: אז זה בטיפול

דוד בן אברהם:  אנשים מבוגרים נופלים, כי השביל לא מסודר וחשוך

ארז שני: בזה שהוא חשוך – אמרנו שאתה מטפל

ארז שני:  אנחנו נטפל בשביל, אין בעיה

ארז שני:  יסודר

ארז שני:  אם זה בשטח עמיגור – עמיגור תסדר את זה

דוד בן אברהם: היה פה פקח ופתחנו קריאה

דיירת: (דבריה מתורגמים סימולטנית מרוסית לעברית ע"י שלומית אבינח)     אנחנו רוצים להודות לעמיגור אשקלון על התנאים הטובים

דיירת:  אנחנו יודעים על מי לסמוך

דיירת:  הם עזרו לי, באופן אישי: כשאח שלי נפטר ולאלמנה שלו לא הייתה אזרחות – עמיגור דאגו לזה ועזרו לי מאוד

דיירת:  תודה לאלה שמובילים את הבניין – שיוצרים אווירה ביתית; שמתעניינים בשלומנו בכל בוקר; ששואלים את כל מי ששכח ללחוץ על הכפתור הירוק אם הוא חי

דיירת:  אני לא מרגישה בעיות מיוחדות, ואני מרוצה מאוד

זאב אלקין: תודה לך

דיירת ב': 	אני רציתי לשאול את האדון מהעירייה – מי אחראי על הניקיון?     

קריאה: של הבית עצמו?     

דיירת ב': 	לא

דיירת ב':  שטח פרטי, כמו שיש פה, שהוא לא שלנו; מעבר

דיירת ב':  מלוכלך שם

דוד בן אברהם: אנחנו חוזרים על הנושא

דוד בן אברהם:  הגברת סופיה ביילין כבר אמרה שיוציאו קנס לבעל השטח אם הוא לא יסדר ולא ינקה את המקום

דוד בן אברהם:  הם כבר קיבלו קנס כמה פעמים

זאב אלקין: זה שטח פרטי

זאב אלקין:  מי שאחראי על הניקיון הוא בעל השטח

דיירת ב': 	בשטח של עמיגור – מטפלים בצורה נפלאה

דיירת ב':  אין לנו שום תלונה בקשר לזה

דיירת ב':  הם עושים את כל מה שאפשר

דיירת ב':  כל הכבוד לכם; אנחנו מאושרים

דיירת: תודה לעמיגור

דיירת ג': 	מאחורי הבניינים יפה, אבל השטח פה, באזור שמעבר לגדר, לאורך הבניינים – מוזנח מאוד

סופיה ביילין: תהיו סבלניים ותמתינו

סופיה ביילין:  אנחנו נעשה לכם צילוניות

זאב אלקין: בבקשה

פאולה, דיירת: 	אני פאולה

פאולה, דיירת:  קודם כל, אני רוצה להודות לעמיגור לישראל

פאולה, דיירת:  אני עולה ותיקה מקולומביה, וקיבלתי ארמון

פאולה, דיירת:  יש לי שאלה: יש לנו פה מועדון נפלא, שכמעט תמיד אותם האנשים משתמשים בו, לכל מיני דברים

פאולה, דיירת:  אנחנו נהנים מזה, משתמשים בו ודואגים כמו שאתם רואים אותו עכשיו

פאולה, דיירת:       יש פה כמה אנשים שלקחו את היוזמה לעשות פעילויות שונות

פאולה, דיירת:  אני לא מכירה מקומות אחרים, אז אני לא יכולה להגיד איפה יש כאן כאלה מקומות ואם יש אנשים עם יוזמות

פאולה, דיירת:  פה יש, אבל חותכים לנו את הכנפיים

פאולה, דיירת:       בהתחלה – הבנתי; לא הכירו אותנו, ואנחנו לא הכרנו את האנשים פה, מסביבנו

פאולה, דיירת:  אני מבינה שזה לא פשוט; אני חיה פה, אבל ההנהלה – אם אפשר להגיד – כבר מכירה אותנו, ויש דברים שאנחנו לא כל כך מבינים

פאולה, דיירת:  אני לא רוצה לפרט, כי אני לא רוצה לדלג בהיררכיה

ארז שני: את יכולה לדבר חופשי; זה בסדר

נירה, אם הבית: 	על אילו יוזמות מדובר?     

ארז שני: מה למשל?     

פאולה, דיירת: 	למשל, אני לקחתי יוזמה, ועשינו קבוצה של נשים, שבכל יום שלישי בערב אנחנו יושבות, כשבכל פעם – אישה אחרת עושה משהו: יוגה; עבודות ידיים; משחקים; מדברים

פאולה, דיירת:  אנחנו מאוד נהנות

פאולה, דיירת:  עשינו קבוצה של נשים, ועכשיו – אנחנו רוצות להזמין גם את הבנים

פאולה, דיירת:       פתאום בא לי איזה רעיון: המון אנשים נשארים פה לבד ביום שישי, ואתה רואה שם בדידות ועצב

פאולה, דיירת:  אמרתי לעצמי: פעם אחת, בסוכות, עשינו ארוחה פה, בסוכה, ואני השתתפתי, כי אני אחד מאלה שמשתתפים

פאולה, דיירת:  אמרתי: "וואו, איזה יופי שאנשים שנמצאים לבד – יכולים להרגיש כמשפחה"

פאולה, דיירת:       אז באתי לאם הבית וביקשתי אישור, ועשינו ארוחה אחת

פאולה, דיירת:  באתי לבקש ארוחה נוספת, בעוד יום שישי אחד, ואמרו לי לא; שבמועדון – אי אפשר בשישי-שבת

פאולה, דיירת:  ערב שישי הוא הערב שבו נשארים לבד

ארז שני: אוקיי

ארז שני:  ואת מוכנה להיות אחראית על המפתח, על הסדר ועל הניקיון?     

דייר: 	כן

דייר:  אנחנו האחראיים

ארז שני: בסוף, צריך מישהו אחד, שיהיה אחראי לפתוח, לסגור ולוודא

ארז שני:  אני אספר לכם שפעם, בבית שלנו בצפון, השאירו פלטה של שבת בסמוך לווילון, והייתה לנו שריפה

פאולה, דיירת: 	אנחנו לא מבשלים - - -     

דייר: 	לא מחממים כאן - - -     

ארז שני: הכל בסדר

ארז שני:  אני שואל רק על אחריות; זה הכל

קריאה: במקרה הזה – אני יכולה להעיד שהם אחראים

נירה, אם בית: 	אני רוצה לחדד עוד דבר: אני כבר הבהרתי, לגבי העניין של המוזיקה, שיש פה גם אוכלוסייה דתית; במיוחד פה, בדירות הקרקע

נירה, אם בית:  צריך לכבד גם אותם

פאולה, דיירת: 	כי לא היה לנו מקום אחר, אז אני לקחתי - - -     

ארז שני: חבר'ה, הכל בסדר

ארז שני:  לא צריך לכעוס

ארז שני:  נירה - - -     

דייר: 	אין בעיה

דייר:  השאלה היא מה אחוז הדתיים ומה אחוז הלא דתיים

ארז שני: לא, אנחנו לא נכנסים לשם

נירה, אם הבית: 	סליחה, מועדון לא אמור להיפתח בשישי-שבת

נירה, אם הבית:  הם ביקשו לפתוח אותו בערב, ולאט-לאט הכרתי את האנשים; עשית קבוצה שאפשר לסמוך עליה, ואמרתי לך: אתם רוצים את המועדון בשעות הערב, כשהצוות לא נמצא? אין שום בעיה, בשמחה ובאהבה

נירה, אם הבית:  לפי דעתי, גם לזה – צריך להיות גבולות; צריך להבין את זה

דייר: 	המועדון הזה - - -     

ארז שני: לא צריך, אדוני

ארז שני:  אני עוזר לך

ארז שני:  תמתין - - -     

דייר: המועדון הזה הוא Unplugged

דייר:  אנחנו אמורים להשתמש בו וליהנות ממנו עד תום

נירה, אם הבית: 	במסגרת הגבולות

ארז שני: אדוני, קודם כל, אני רוצה להעמיד דברים על דיוקם: המועדון הזה הוא מועדון שמפעילה חברת עמיגור

ארז שני:  יש לו זמני הפעלה; המדינה קבעה מתי פותחים ומתי סוגרים

ארז שני:  שישי-שבת – לא בפנים

ארז שני:  אבל – לכן אמרתי לך להמתין – אתם תקבלו מפתח, אם את אחראית לפתוח ולסגור, שלא תהיה פה מוזיקה ושזה לא יפריע גם לאנשים פה שהם שומרי מסורת

ארז שני:       לא יכולות להיות פה מסיבות בשישי

ארז שני:  קבלת שבת – בשמחה, אבל לא מוזיקה בקולי קולות

ארז שני:  יצליח? בבקשה, תמשיכו, אין שום בעיה

ארז שני:  תהיו בקשר עם נירה, אם הבית, והיא תנחה

דייר: 	יש לי רעיון, ואני רוצה להעלות אותו, ואני מוכן לסייע: למה שלא נעשה תחרות אוכל קולינרית מכל העולם? הוסטל אחד מתחיל, ואחר כך יעשו בין כל ההוסטלים

דייר:  את מסכימה איתי?      

נירה, אם הבית: 	היה את זה

דייר: 	אני מת לטעום אוכל תימני

דייר:  יש פה תימני? יופי, אז תעשו את זה

דייר:  אני מוכן לסייע

דייר:  אלה לא תקציבים גדולים, ונעניק לכם, מטעם עמיגור, סוף שבוע באילת או בים המלח

דייר:  למה לא?     

זאב אלקין: בבקשה, אם אפשר, אחד-אחד

דיירת: (דבריה מתורגמים סימולטנית מרוסית לעברית ע"י שלומית אבינח)     לגבי אופניים: אין מקום להשאיר את האופניים

דיירת:  אני רוצה שתהיה לנו חניה לאופניים

ארז שני: לאופניים או לקולנועיות? אין בעיה, אנחנו נתקין מתקנים לאופניים

ארז שני:  נירה, תזמינו מתקנים לאופניים, ושישימו ליד כל אחד מהבתים את מתקני הקשירה האלה

דיירת: זה לא הרבה מקום

דיירת: תודה רבה למנכ"ל עמיגור, שמצאתם בשבילנו עובדות סוציאליות – אולגה, פולינה וכל השאר הבנות, שתמיד, אם מישהו יכול להגיד משהו רע, אומרים כך: מה שווה טוב – מתי שלא יהיה רע

דיירת:  הבנות שלנו הן זהב

דיירת:       יש, בבניינים, המון אנשים שמדברים בכל השפות

דיירת:  תודה רבה; זו מתנה בשבילנו

קריאה: תודה רבה גם לעובדות הסוציאליות

זאב אלקין: אגב, חשוב שתדעו – ומגיעה פה מילה טובה לחברת עמיגור – שהרבה מהדברים שקורים כאן, בבית, כולל חלק מהצוות, הם מעל המחויבות מול המדינה

זאב אלקין:  לפי ההסכם – הם לא היו חייבים לעשות את זה, ועדיין הם עושים את זה, ומשקיעים את התקציב

זאב אלקין:  זה מאפיין את חברת עמיגור בכל מקום

זאב אלקין:  ישר כוח

זאב אלקין:  זה משהו שמחמם את הלב

זאב אלקין:  עוד מישהו? בבקשה

דיירת: לגבי המועדון שהיא דיברה עליו – אני חושבת שזה באמת רעיון טוב

דיירת:  יש פה עריריים; יש פה אנשים שהם לבד בשבת

דיירת:  כל אחד יכול להוריד את האוכל שלו ולשבת, ושינקו; שתהיה אחריות

דיירת:  זה באמת רעיון טוב

דיירת:  כשהיא עושה את זה – היא מלכדת את האנשים

דיירת:  יש את האנשים האלה שאין מי שיראה אותם

דיירת:  באמת

דיירת:       עכשיו, לגביי – ממה שידוע לי, מקבלים פה רק אנשים נכים בשער

דיירת:  עם זאת, ממה שאני יודעת, אני חושבת שלכל דייר נודע הקוד הזה

דיירת:  לי אין אוטו; כשאני באה עם קניות, או בלילה – אני מפחדת לעבור, כי ראיתי פה אנשים - - - בלילה

דיירת:  צריך להעביר אותי, ואין לי אין להיכנס

דיירת:  למה שלא יהיה קוד לדיירים?      

ארז שני: זה לא עובד על קוד; זה לפי מספר רכב

ארז שני:  זה לא פותר בעיה של מוניות

ארז שני:  אני אסביר לך אחר כך

דיירת: או שתעשו שלט

זאב אלקין: זה לא עניין של שלט; זו שאלה של מקומות

זאב אלקין:  בסוף, כמות מקומות החנייה שיש בבית הזה, ששייכים לעמיגור, היא לא מספקת לאפשרות שלכל דייר - - -     

דיירת: אני לא מדברת על חנייה, סליחה

דיירת:  לפעמים באה משפחה, בלילה, לראות אותי ולהביא לי משהו, והם לא יכולים להיכנס

דיירת:  לא חנייה; אני לא מדברת על חנייה

דיירת:  זה להוריד ולצאת

ארז שני: אבל אין לנו פה שומר שיושב 24 שעות

דיירת: ארז, עוד משהו, בבקשה: אני רוצה שתעשו סיור פה, במקום הזה

דיירת:  יש פה אנשים שמשליכים פחי אשפה מלמעלה עד למטה

דיירת:  אם המשגיחים עלו לכם לבית הכנסת – אני מרגישה שקית של זבל

דיירת:  זה לא צריך להיות

דיירת:  יש פה אנשים שמפילים שקיות של בגדים, וזורקים אותם פה

דיירת:  הכל פה נהיה כמו שוק הפשפשים

ארז שני: אנשים מביאים מבחוץ?     

דיירת: אנשים באים, פותחים את השקיות ונכנסים

ארז שני: בסדר

זאב אלקין: בבקשה

דייר: אני רוצה לדבר

דייר:  יש לי בעיה

דייר:  אני נכה, ממשרד הבריאות; לא ממשרד התחבורה, וזה קצת שונה

דייר:  כבר היום, כמה פעמים, לא מצאתי מקום לחנות, ואז הייתי צריך להחנות ליד הברזלים או בחוץ

דייר:  אני לא יכול ללכת ארבעה וחצי מטרים

דייר:  יש כאן אנשים שנכנסים על אפם ועל חמתם של כל האנשים, בלי רשות ובלי אישור כניסה

דייר:       אני מכיר כאן כמה רכבים

דייר:  יותר מזה, יש אחת שאני, באופן אישי, קיבלתי ממנה מכות, כי אמרתי לה: "למה את מחנה כאן? אסור לך"

דייר:  אז אני שואל: עד לאן אנחנו נותנים להגיע, ולמה לא פועלים? אני שומע מכם: "אנחנו עושים; אף אחד ממי שלא צריך – לא יהיה כאן; נעשה רפורטים" – ולא עושים כלום

דייר:       יש פעמים רבות שבהן אני צריך ללכת ברגל מבחוץ אל הפנים – אם, בכלל, אני מוצא חנייה – ואני לא יכול ללכת

דייר:  אם יש איזה סיוע לנכים – תכבדו את זה, ואל תאפשרו לאף אחד אחר להיכנס

דייר:  יש חוצפנים שנכנסים, ואני לא יודע מה צריך לעשות

דייר:  אני סובל מזה

דייר:  אני, באופן אישי, סובל ממש

ארז שני: אני רוצה להגיד לך כמה דברים

ארז שני:  אולי לא תאהב לשמוע את חלקם, אבל אני אגיד את זה

ארז שני:  קודם כל, כל מי שיועדו לגור במבנה הזה – הם לא אנשים שיש להם מכוניות

ארז שני:  בבתים שלנו, לרוב, אין דיירים עם מכוניות

ארז שני:  אני אומר את זה כהערה לפני זה, ואני תכף אגש לפתרון

ארז שני:      כשאנחנו פתחנו פה, בהתחלה – לא היה שער – אני לא יודע באיזה שלב נכנסת – ובאמת נכנסו לפה כולם

ארז שני:  ראינו את מה שהולך והחלטנו להשקיע פה עוד 50,000 ₪, לשים פה שער ולתת להיכנס אך ורק לבעלי אישורי נכה

ארז שני:       זה שאנשים מתגנבים – גם את זה אני יודע, אבל אם אני לא שם שומר 24/7 – ואנחנו לא יכולים לעשות את זה – אין לי דרך לאכוף את זה

ארז שני:  הרבה פעמים אנחנו רואים דיירים אחרים שפותחים לדיירים אחרים

ארז שני:  זאת אומרת, זה חוסר שיתוף פעולה פנימי בין הדיירים

ארז שני:  אני גם הייתי במשטרת אשקלון, ושאלתי אם הם יכולים לבוא לתת דו"חות

ארז שני:  הם אמרו לי שלא

ארז שני:  זהו שטח פנימי, סגור, ואין להם סמכות לזה

ארז שני:       מה שאנחנו כן נעשה: כבר הכנו פה מדבקות גדולות – זה כבר מוכן אצל יפעת – ובכל מקום שבו אסור לחנות – כולל סביב הברזלים - - -     

דייר: אז שמו לי מדבקה, כי אני לא מצאתי חנייה

דייר:  אני יכול לתת לך רעיון טוב יותר: בעמיגור בכפר סבא – ובזה העירייה צריכה להתערב – יש חניית נכה עם רכב מספר

דייר:  ויעז מישהו להכניס את הרכב שלו אחרי שיש לי חנייה - - -     

ארז שני: אבל אתה לא היחיד עם תעודת נכה; יש פה עשרות כאלה, אז אני לא מתכוון למספר

ארז שני:  אני מכיר את עמיגור כפר סבא

ארז שני:  בעמיגור כפר סבא – עשתה את זה העירייה בשטח של העירייה

ארז שני:  אנחנו לא סימנו אף דבר, כי אני לא מסמן

ארז שני:      אנחנו נתחיל לשים פה את המדבקות לכל מי שנכנס ולא יהיה לו תו נכה, אבל אני גם אומר: בסוף אתם, הדיירים, צריכים להעיר אחד לשני על הדברים האלה

ארז שני:  אנחנו לא יכולים לאכוף כל דבר

ארז שני:       אני גם אומר לך: שטח המעבר פה, מסביב, הוא שטח שנועד לחירום – לאמבולנסים ולכיבוי אש

ארז שני:  אם אתם תחנו שם את הרכבים, ויבוא בלילה רכב כיבוי אש או אמבולנס ולא יוכל לעבור – יכול להיות פה אסון

ארז שני:  אנחנו מבקשים להקפיד גם על זה

ארז שני:  מצד שני – אנחנו נשים פה מדבקות לאנשים

דייר: אני מבין שיש לחנות רק במקום שמותר, אבל - - -     

ארז שני: בסדר, אבל אנחנו ננסה לאכוף יותר

ארז שני:  תבין: אין לי סמכות לתת דו"חות

ארז שני:  ניגש אליי מקודם מישהו שלא מרוצה מהשכן, וביקש שאני אעיף אותו מפה

ארז שני:  על סמך מה? אין לי אפשרויות כאלה; זה לא משהו שאני יכול לעשות

ארז שני:  אני יכול לעשות את המקסימום

ארז שני:  הציפיות שלנו לא היו שהחנייה פה תהיה כל כך מלאה, אבל בסדר, זו המציאות

ארז שני:       גרים פה 597 אנשים

ארז שני:  זה המון

ארז שני:  בשום עיר, דרך אגב, לא מקצים חניות לכל כך הרבה אנשים

ארז שני:  זה בלתי אפשרי

ארז שני:  אני מצטער

ארז שני:  נעשה את המקסימום

דייר: אבל לפחות שאם אין חניות של אנשים נכים ליד המלאכה, בגבול – שעיריית אשקלון לא יתנו דו"חות

ארז שני: יש בעיה בחנייה בחוץ? כי אני הרבה פעמים בא וחונה בחוץ

דייר: אין חנייה בכלל

ארז שני: פה ממול? מול השער?     

דייר: אין

דייר:  אנחנו עומדים על המדרכות שם

דיירת: ארז, אני דיברתי עם ראש העיר בקשר לזה

דיירת:  אתה יודע מה התשובה שלו? שאנשים צריכים להתפרנס

זאב אלקין: בסדר גמור

זאב אלקין:  שאלה אחרונה, אם יש?      

דייר: השאלה הבאה שאני רוצה לשאול, אדוני, היא מתי תחליפו את כל מערכת - - -?     

זאב אלקין: כשיהיו בחירות ואתם תצביעו

ארז שני: אני רוצה להגיד משהו אחרון לכולם

ארז שני:  קודם כל, אני מבקש להודות לוועדת המשנה לעלייה וקליטה, בראשות חבר הכנסת אלקין, שהגיעה לבית הזה, לבית ספרא באשקלון; הבית של הסוכנות היהודית

ארז שני:  אני מודה לך מאוד, אדוני היושב ראש, על כך שהגעתם ונתתם פה במה, גם לעמיגור, אבל יותר חשוב – לדיירים שלנו

ארז שני:       אני רוצה להודות לך מקרב לב

ארז שני:  במשך שנים ארוכות אתה דאגת, בכל תפקידיך – כחבר כנסת, כשר הקליטה וכשר השיכון – לדיור לאנשים המבוגרים ולאלה שזקוקים לכך

ארז שני:  ב-2015 הוא היה מדוחפי ההסכם לבניית הבית הזה – שהיה הבית השני שהתחלנו לבנות בו; לפני כן בתל אביב – יחד עם חבר הכנסת גלנט

ארז שני:       ממש עכשיו, עוד בתפקידו כשר, שבוע לפני שהממשלה התחלפה – הוא דאג שיהיה הסכם להגדלה של עוד 3,000 יחידות דיור ברחבי הארץ

ארז שני:  גם באשקלון עוד יהיו

ארז שני:  הוא עשה את זה נגד כל הסיכויים, כמעט – נגד פקידות קשה, שלא תמיד מקשיבה, ונגד אנשים אחרים

ארז שני:  הוא פעל בשיתוף פעולה מדהים עם משרד האוצר לטובת העניין הזה, ובזכותו – לעוד 3,000 איש, שממתינים בתור, יהיה בית

ארז שני:      בימים האלה, אנחנו מאכלסים 300 דיור בנתניה

ארז שני:  אלה דברים שהוא התחיל עוד כשר קליטה, ועכשיו הם מבשילים

ארז שני:  יש אנשים שמדברים, בפוליטיקה, ויש אנשים שעושים, וחבר הכנסת אלקין הוא מאלה שעושים, והמון

ארז שני:       קודם כל, המון תודה, פעם נוספת

ארז שני:  זה לא מובן מאליו בכלל

ארז שני:  לפעמים אנשים שוכחים למה הם הגיעו לפוליטיקה, ואתה מאלה שתמיד פעלו, והרבה מאוד עבור ציבור העולים וציבור המבוגרים, אז תודה רבה לך

ארז שני:       תודה רבה גם לממלאת מקום ראש העיר, סופיה ביילין

ארז שני:  אנחנו הולכים שנים ארוכות ביחד, והיא תמיד עוזרת ואכפת לה כל כך

ארז שני:  לפעמים היא מתקשרת וכועסת עליי, אבל אני אף פעם לא לוקח ללב כי אני יודע שזה לטובת הדיירים שלנו, ושהיא כל כך דואגת

ארז שני:      תודה גם לך, חבר המועצה דוד בן אברהם

ארז שני:  זו הפעם הראשונה שאנחנו מכירים

ארז שני:  תודה רבה שבאת

ארז שני:  תודה על האכפתיות ועל הסיוע

ארז שני:  אנחנו מעריכים זאת מאוד

ארז שני:  תודה לצוות הנהדר שלי, פה, בעמיגור

דיירת: אני רוצה להגיד לך משהו: תודה רבה, ותמשיכו בדרך הזו

דיירת:  אני יודעת דבר אחד: שאני דוברת ממך

דיירת:  הדלקת חנוכייה מגפרורים ונתת אור

דיירת:  תמשיך לתת את האור הזה לזקנים ולאנשים

זאב אלקין: תודה רבה

זאב אלקין:          (בהמשך הסיור – מקבץ דירות, אשקלון)     

אמה, אם הבית: 	שלום לכולם

אמה, אם הבית:  אני אמה, מנהלת בתי הדיור, ועובדת ב-Shimra Globus International

אמה, אם הבית:  בבתי הדיור שלנו יש 320 איש

אמה, אם הבית:  אני עוזרת לסבתות ולסבים מכל הלב

אמה, אם הבית:  אני בתפקיד שלי מזה 18 שנה

אמה, אם הבית:  תודה רבה

אמה, אם הבית:  עכשיו אני מדברת ברוסית

אמה, אם הבית:       (דבריה מתורגמים סימולטנית מרוסית לעברית ע"י שלומית אבינח)     בשם הדיירים שלי – תודה רבה

אמה, אם הבית:  הם כבר אמרו את זה שהם אוהבים את זה שהם גרים פה

אמה, אם הבית:  יש אנשים גיבורים כאן, באשקלון

אמה, אם הבית:  בכל דירה יש ממ"ד

אמה, אם הבית:  לאנשים שעברו שואה – יש ממ"ד בבית; הם מקבלים שירות מלא, והטלפון שלי זמין 24 שעות

אמה, אם הבית:  אמה היא אמא

אמה, אם הבית:  אם יש שאלות – בבקשה

זאב אלקין: 	אני אעשה את זה בשתי שפות – קודם בעברית ואחרי כן ברוסית

זאב אלקין:  קודם כל, תודה רבה על זה שאתם מקבלים אותנו כאן

זאב אלקין:  אנחנו באים לכאן במסגרת של סיור עבודה של ועדת משנה של ועדת העלייה לקליטה, שעוסקת בנושא דיור לעולים ודיור ציבורי לעולים

זאב אלקין:  אחד מהנושאים שבהם אנחנו עוסקים, בדיונים שלנו בכנסת, בין השאר, הוא מקבצי דיור של משרד הקליטה

זאב אלקין:       קיימנו על זה דיון, ואמרנו שחשוב לצאת לשטח, כדי לפגוש דיירים ואת אימהות הבית בבתים האלה, לשמוע מהן הבעיות שיש ומהם הנושאים שדורשים טיפול

זאב אלקין:  לכן בחרנו, היום, לצאת לסיור עבודה כזה באשדוד ובאשקלון

זאב אלקין:  זה אחד מהמקומות שנבחרו באשקלון, ולכן הגענו לכאן

זאב אלקין:      נמצאים איתנו כאן, למעשה, מנהלי החברה שמפעילים את הבית; נציגי עמידר, שהוא הגורם שמייצג את הקליטה בכל ההפעלה של מקבצי דיור; וכמובן, יחיא, כנציג של משרד הקליטה

זאב אלקין:       נמצאים גם נציגי הרשות המקומית, כי חלק מהנושאים קשורים לרשות מקומית: ממלאת מקום ראש העיר סופיה ביילין, וחבר מועצת העיר דוד בן אברהם, שהם גם אלה שעוסקים היום, בעיריית אשקלון, בנושאים השונים שקשורים לקליטת עלייה

זאב אלקין:       זה מה שהביא אותנו לכאן, כוועדה

זאב אלקין:  באנו ללמוד, ובעיקר – לשמוע

זאב אלקין:  פחות להשמיע

אמה, אם הבית: (דבריה מתורגמים סימולטנית מרוסית לעברית ע"י שלומית אבינח)     אלה הדיירים שלי, והם ידברו בשם עצמם

אמה, אם הבית:  יש 320 איש, 16 חברים, ו-256 דיירים שגרים בדירת שני חדרים

אמה, אם הבית:  בכל החמרת מצב – אני מעדכנת את המשפחה

אמה, אם הבית:  מגיעים לפה דיירים בגיל צעיר – 80 פלוס

אמה, אם הבית:  - - -

אמה, אם הבית:  אני עובדת מהלב, דואגת לאנשים, ונותנת את הלב שלי למקום הזה

אמה, אם הבית:  יש תיבת דואר לתלונות, ואם דירה מתפנה – זה שבוע - - -

זאב אלקין: (דבריו מתורגמים סימולטנית מרוסית לעברית ע"י שלומית אבינח)     אם איש התחזוקה לא יכול לטפל בזה באופן עצמאי?     

אמה, אם הבית: (דבריה מתורגמים סימולטנית מרוסית לעברית ע"י שלומית אבינח)     לא יכול להיות

אמה, אם הבית:  אין מצב שאיש תחזוקה לא פותר את הבעיה

אמה, אם הבית:  פקס עובד טוב עם הבעלים, ואני זמינה 24 שעות בטלפון, גם בחו"ל

אמה, אם הבית:  זו משפחה גדולה, ובמשפחה גדולה – יש הרבה בעיות

אמה, אם הבית:  אז מה קורה אם אף אחד לא מת?      

זאב אלקין: (דבריו מתורגמים סימולטנית מרוסית לעברית ע"י שלומית אבינח)     איך הרטיבות בבניין?          

אמה, אם הבית: (דבריה מתורגמים סימולטנית מרוסית לעברית ע"י שלומית אבינח) 	 עוד כמה שאלות

אמה, אם הבית:  רטיבות יש בכל בית

אמה, אם הבית:  אני עושה ביקור בית אם מתחילה פטריה, ועושים ניקיון

אמה, אם הבית:  אם הניקיון לא מתאים – עושים שיפוץ

דיירת: (דבריה מתורגמים סימולטנית מרוסית לעברית ע"י שלומית אבינח)     אני גרה פה 18 שנה

דיירת:  איזה מזל שאנחנו גרים פה

דיירת:  כשהבוילר הלך – ישר סידרו אותו; כשהחלון לא נסגר – ישר פתרו את הבעיה

דיירת:  אין תלונות

דיירת:  אמה היא כמו אמא שלנו

דיירת:  כשהיינו קטנים – הייתה לנו אמא; עכשיו הילדים שלנו הם האימהות שלנו, והיא – אמא שלנו

דיירת:  אין שום סירובים, מהיום הראשון שאני גרה פה

דיירת:  - - -

דיירת:       כולם משתתפים ועושים אזכרה במועדון למי שנפטר

דיירת:  אנחנו חברים טובים

דיירת:  אין אי-הסכמה

דיירת:  הזקנה שלי יפה; רק שלא תהיה מלחמה

זאב אלקין: תודה

דיירת ב': (דבריה מתורגמים סימולטנית מרוסית לעברית ע"י שלומית אבינח)     אם רוצים להתאסף – יש לנו ספריה, ואת המועדון שמשחקים בו, שהוא בעברית

דיירת: (דבריה מתורגמים סימולטנית מרוסית לעברית ע"י שלומית אבינח)     לפני הקורונה – היינו צעירים יותר

דיירת:  מעל 80

דיירת:  התאספנו בקבוצות ושיחקנו קלפים ודמקה

דיירת:  מאז שהזדקנו – אנחנו לא מתאספים

דיירת:  - - - את המועדון

דיירת:  שמח לנו וטוב לנו לחיות פה

דיירת ב': אני מודה לכולם על כך שיש לנו ביטחון כל כך חזק, מארץ ישראל ומהעירייה שלנו

דיירת ב':  ברוך השם – אנחנו נמצאים מתחת לגג חזק

דיירת ב':  בוודאי שיש פלוס ויש מינוס; גם אני עבדתי עם אנשים במשך 35 שנה, אבל יחיא, יש בעיות, וסיפורים גדולים, ארוכים וקשים; בכל יום – זה אותו הדבר

דיירת ב':  אני לא יודעת אם יש לה דקה בחודש

דיירת ב':  בכל יום – יש עבודה; "אמה, אמה"

דיירת ב':  אני אומרת לך – אני לא יכולה לעבוד כך; זה קשה נורא

דיירת ב':  ברוך השם שיש לנו את בעל הבית הכי טוב ואת המנהלת הכי טובה

דוד בן אברהם: תודה

דוד בן אברהם:  את מדברת עברית רהוטה

דיירת ב': אני לא מדברת מספיק טוב, כי למה אני צריכה לדבר? כולם ילדים בגיל הזהב – 92, 98, וכו'

דיירת ב':  הילדים האלה – היום יש להם מטפלת

דיירת ב':  אני רוצה ללכת לרופא, וכו'

דיירת ב':  נו, אז מה? - - - מוריד בכל דרגה X

זאב אלקין: איך המעליות פה?      

דיירת ב': 	בטח

דיירת ב': זו בעיה עם הדיירים שגרים פה

דיירת ב':  אני לא יכולה ללכת מהר, וה-Lift כבר נוסע

דיירת ב':  זהו

שלומית אבינח: היא אמרה שתהיה השקיה בחורף

דיירת ב': 	יש השקיה ליד הבית

זאב אלקין: למה השקיה אפשר לשדר רק בחורף?     

שלומי שוקרון: המחשב שרץ הוא ציבורי

שלומי שוקרון:  של העירייה

דוד בן אברהם: זו הפעם ראשונה שאנחנו שומעים על כך

דוד בן אברהם:  תפנו – ונטפל

קריאה: פנו

שלומי שוקרון: 	האמת היא שהעירייה ממש מסייעת בכך

שלומי שוקרון:  אנחנו גם בקשרים טובים

סופיה ביילין: אנחנו עזרנו פה המון

סופיה ביילין:  היינו פה בסיור עם ראש העיר, והעברנו את פח הזבל - - -         

אמה, אם הבית: 	כן

אמה, אם הבית:  עשינו את הניקיון והכל פה בסדר גמור

זאב אלקין: (דבריו מתורגמים סימולטנית מרוסית לעברית ע"י שלומית אבינח)     כמה אנשים עובדים בצוות?     

אמה, אם הבית: (דבריה מתורגמים סימולטנית מרוסית לעברית ע"י שלומית אבינח)     שלושה אנשים

אמה, אם הבית:  עובדת ניקיון עובדת חמש שעות בכל יום, אם יש הפסקה בכל יום

אמה, אם הבית:  זה מספיק

אמה, אם הבית:  היא יכולה שני אנשים

שלומי שוקרון: 	אנחנו גם מתגברים אותה

דיירת: אבל אנחנו מתקשרים אליהם

דיירת:  גם בלילה

שלומי שוקרון: 	אני בונה פה יותר מאלף דירות

שלומי שוקרון:  אם אמה מרימה טלפון ואומרת: "שלומי, אני צריכה כך וכך", ואני אומר לה: "תתקשרי לזה, שיביא לך - - -     

אמה, אם בית: 	פעם בשבוע יש גנן, ואפילו יש מתנדבים

אמה, אם בית:  הכל בסדר

יחיא כמאל: אמה, תשלומי מים, ארנונה, חשמל וכאלה - - -     

אמה, אם בית: 	הדיירים מקבלים את זה

אמה, אם בית:  ארנונה – הם משלמים וחשמל ומים – הם משלמים עם הנחה

קריאה: החשבונות מגיעים?      

יחיא כמאל: ואין בעיות?     

אמה, אם בית: 	אין בעיות

שלומי שוקרון: 	כמו שאתה רואה – עשינו את כל הדירות עם דוד שמש, למרות שהיינו צריכים לתת דוד חשמל

שלומי שוקרון:  פה – יש להם גם דוד חשמל וגם דוד שמש

שלומי שוקרון:  הם חוסכים הרבה כסף בזכות זה

זאב אלקין: ברור

דיירת: אפשר להשתמש גם וגם

שלומי שוקרון: 	אז גם השמש משתתפת

שלומי שוקרון:  כולם עוזרים

דיירת: 	זה עובד הכי טוב

שלומי שוקרון: 	אני חושב שהכל בסדר

שלומי שוקרון:  יש בעיות; שלא תחשבו שהכל פה בלי בעיות – שאמה לא סובלת ושגם אנחנו לא סובלים; אנחנו פשוט עוזרים

שלומי שוקרון:  אין מה לעשות

זאב אלקין: ההסכם שלכם הוא כל חמש שנים?     

שלומי שוקרון: היה לנו עשר שנים; אחר כך 5+5

זאב אלקין: עד מתי ההסכם הזה?     

שלומי שוקרון: 	- - -

שלומי שוקרון:  בכל דירה יש ממ"ד; זה לא שיש ממ"ק

שלומי שוקרון:  אני בונה עכשיו בית אבות בקריית גת, עם 350 יחידות דיור, ואני רוצה להגיד לך: אחת הדילמות היא אם לעשות ממ"ק או ממ"ד

שלומי שוקרון:  יש בתים שעושים להם ממ"ק

שלומי שוקרון:  זה יותר משתלם; מי שעושה ממ"ד צריך יותר בטון, וזה עולה יותר יקר, אבל בעיר כמו אשקלון – חובה שיהיה ממ"ד

דוד בן אברהם: אני מבין שכולם מסופקים, שטוב להם ושאף אחד לא עוזב, כי בדיוק רציתי להעלות מול משרד הקליטה את הנושא של העזיבה

דוד בן אברהם:  אני פשוט מקבל הרבה פניות מאנשים שונים, שלא שייכים לעמיגור, וגם מבתים, על כך שדייר שרוצה לעזוב – מוצא את עצמו בשכירות שמשרד הקליטה מממן, עד שהוא יחזור למאגר של התורים ויקבל הוסטל חלופי

דוד בן אברהם:  יש פה עניין; דייר שרוצה לצאת – לא יכול לצאת, כי אין לו לאן ללכת, ואדם מבוגר לא יכול, או לא רוצה, להימצא בשכירות

שלומי שוקרון: 	למה הוא צריך לצאת?     

דוד בן אברהם: יש מקרים שבהם לא כל כך טוב להם

שלומי שוקרון: אבל אז זה - - - שיקולים זרים יותר

שלומי שוקרון:  זו דילמה

שלומי שוקרון:  למשל: אם מישהו רוצה להכניס את הבן שלו איתו – יהיה שווה להם להשכיר דירה ביחד, או משהו כזה

שלומי שוקרון:  יש הרבה דברים כאלה

דוד בן אברהם: יש קשישים שלא טוב להם במסגרת החיים הזו, גם לא לכמה שנים, והם רוצים הוסטל אחר

זאב אלקין: יש העברות, אבל זה לא פשוט

יחיא כמאל: יש לנו ועדת חריגים למקרים כאלה, ויש העברות, אבל כל מקרה לגופו; זה לא גורף

יחיא כמאל:  אם יש מקרה ספציפי, שבו אתה חושב שצריך לעזור – תפנה אלינו

שלומי שוקרון: 	תדע לך, פה אני דווקא לא שמעתי על אנשים שרוצים לעבור

דוד בן אברהם: פה – לא

דוד בן אברהם:  יש הוסטל אחד או שניים בעיר

דוד בן אברהם:  בגלל זה רציתי לוודא: מה אתם עושים אם מגיעים לוועדת חריגים? למה לא נותנים אפשרות לעשות את זה אוטומטית? שאם אדם רוצה – הוא יחזור לעמוד בתור, בלי ועדה - - -     

שלומית אבינח: כמה מקרים של עזיבה יש לך? אלה מקרים בודדים ביותר

יחיא כמאל: מקרים בודדים וחריגים

דוד בן אברהם: שמעת על כפר הנופש הצרפתי?     

שלומית אבינח: האמת היא שהיום ביקשו לעשות סיור בכפר הנופש הצרפתי

שלומית אבינח:  זה לא קשור לפה

זאב אלקין: זה אירוע נפרד

זאב אלקין:      אתה יודע כמה דיירים יש בכפר הנופש הצרפתי?     

אולגה: יש לנו 200 דירות, עם משהו כמו 30 דירות זמינות

יחיא כמאל: במקרים חריגים שבהם אנשים רוצים לעזוב או לעבור – יש לנו ועדת חריגים, ואנחנו נטפל בזה נקודתית

יחיא כמאל:  החיים משתנים; יש דינמיקה בחיים, ואנחנו מבינים את זה

יחיא כמאל:      בשם משרד הקליטה, אני רוצה להודות ליושב ראש הוועדה, חבר הכנסת זאב אלקין, ולכל החבר'ה שהשתתפו היום בסיור המופלא, המלמד, המחכים והחשוב הזה

יחיא כמאל:  חבר הכנסת זאב אלקין, תודה רבה על האכפתיות ועל המעורבות שלך בפתרון בעיות

יחיא כמאל:  אנחנו שמחים לעבוד ביחד

יחיא כמאל:       תודה לגילי ששון; תודה למ"מ ראש העיר, סופיה; ולחבר העירייה שליווה אותנו – גם לחבר'ה באשדוד וגם לאלה שפה

יחיא כמאל:  אני חושב שהיה סיור חשוב ופורה, ונמשיך לעבוד ביחד, בשיתוף פעולה, למען העולים

יחיא כמאל:  לכולנו יש מטרה אחת – טובת העולים

זאב אלקין: תודה רבה לכם

זאב אלקין:  תודה גם לאולגה על הסיוע בארגון של הסיור הזה, ובכלל

זאב אלקין:  זו עבודה נהדרת

זאב אלקין:  תודה מיוחדת לשלומית על ההפקה של הסיור הזה

זאב אלקין:  זהו סיור מורכב; יש תיירים וארבעה מקומות

זאב אלקין:  אני יודע מה זה סיור בכנסת

זאב אלקין:  וזה – לא סיור רגיל

זאב אלקין:  תודה רבה, שלומית, על כל המאמץ בסיור הזה, ובכלל, על הליווי שלנו, כוועדת משנה, ועל הליווי של ועדת העלייה והקליטה

זאב אלקין:  אני בין הח"כים המתמידים בוועדה, יחסית

שלומית אבינח: מה שנכון – נכון

סופיה ביילין: גם אני רוצה להגיד כמה מילים: בתור ממונה על קליטת עלייה בעירנו – זה מאוד חשוב שאתם פה

סופיה ביילין:  אני מודה לכל אחד שתורם מהזמן ומהאנרגיה שלו, ומחליט על הדברים למען העולים

סופיה ביילין:  העניין הזה כל כך רגיש, ואני מודה מכל הלב לכל מי שעוזר

סופיה ביילין:  תודה רבה לכם

סופיה ביילין:  אנחנו נמשיך לעבוד ביחד

דוד בן אברהם: אני מצטרף למה שנאמר פה

דוד בן אברהם:  נאמר את האמת: זה לא הביקור של זאב אלקין

דוד בן אברהם:  הוא מלווה את העיר שלנו על כל הפרויקטים שיצאו, ואני מאמין שבדרך – הוא יבוא לבקר עוד מבנים שיקומו פה - - -     

זאב אלקין: יש כמה

דוד בן אברהם: הוא תמיד קשוב, ענייני, החלטי וביצועיסט

דוד בן אברהם:  תודה רבה לך על כך שאתה מלווה אותנו פה, ובמיוחד אותי, אישית

דוד בן אברהם:  אתה המנטור האישי שלי

זאב אלקין: תודה רבה